CELEX: E2016P0002
Language: et
Date: 2016-02-23 00:00:00
Title: Gerhard Spitzeri 23. veebruaril 2016 EFTA järelevalveameti vastu esitatud hagi (kohtuasi E-2/16)

22.9.2016   
            
            
               ET
            
            
               Euroopa Liidu Teataja
            
            
               C 347/34
            
         Gerhard Spitzeri 23. veebruaril 2016 EFTA järelevalveameti vastu esitatud hagi
   (kohtuasi E-2/16)
   (2016/C 347/06)
   Gerhard Spitzer, keda esindab advokaat Antonius Falkner, Lettstrasse 18, FL-9490 Vaduz, esitas EFTA kohtule 23. veebruaril 2016 hagi EFTA järelevalveameti vastu.
   Hageja taotleb, et EFTA kohus:
   
               1.
            
            
               tühistaks EFTA järelevalveameti 25. novembri 2015. aasta otsuse nr 425/15/COL ja
            
         
               2.
            
            
               kohustaks EFTA järelevalveametit kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               Hageja Gerhard Spitzer on Austria kodanik, kelle elukoht on Lõuna-Aafrika ja kes on alates 1990. aastate algusest olnud Liechtensteini Vürstiriigi enamusosalusega äriühingu LLB AG klient.
            
         
               —
            
            
               Kohtuasi käsitleb taotlust tühistada EFTA järelevalveameti otsus lõpetada menetlus seoses Liechtensteini vastu esitatud kaebusega, mis käsitleb kõrvalehoidmist direktiivi 2002/47/EÜ järgimisest ja korrektsest kohaldamisest.
            
         
               —
            
            
               Hageja väidab, et EFTA järelevalveamet oli kohustatud algatama ametliku uurimismenetluse seoses Liechtensteini kõrvalehoidmisega direktiivi 2002/47/EÜ järgimisest ja korrektsest kohaldamisest ning seda mitte tehes on EFTA järelevalveamet rikkunud hageja õigusi.